Sfântul Antonie cel mare şi corbul 
(s.v. 17 ianuarie / s.n. 30 ianuarie) 


Materiale despre Sfântul cuvios Antonie cel mare: 


https://independent.academia.edu/emystea/Sf-cuv-A ntonie-cel-mare- 


https://archive.org/details/Gsteaemy?query=+A ntonie+cel+mare+ 


Materiale despre Sfântul cuvios Pavel Tebeul: 


https://findependent.academia.edu/emystea/Sf-cuv-Pavel-Tebeul 


https://archive.org/details/Osteaemy?query=Pavel+Tebeul 


https://www.slideshare.net/steaemy 1/search_my_uploads?type=&new=&q=Pavel+ Tebeul 


Sfântul Antonie cel mare, părintele tuturor călugărilor, s-a născut în Egipt în anul 
251, trăind în mijlocul unei familii bogate şi nobile. Încă din tinereţe, el şi-a lăsat 
toată averea săracilor şi surorii lui şi s-a retras în deşert. Aici el a locuit ani de-a 
rândul în pustietate, într-o colibă de crengi. 


O creştină cucernică îi aducea o pâine mică de orz de două ori pe săptămână. 
Anton, pentru a se feri şi de acest ultim contact cu lumea, a intrat şi mai adânc în 
deşert, ducând cu sine numai un crucifix şi Biblia. 


Trăieşte aici, în pustie, hrănindu-se cu rădăcini, ceva curmale, lăcuste şi miere. 


Sfântul Antonie cel mare şi-a dedicat întregul timp rugăciunii, vieţii ascetice şi 
studiului Sfintelor Scripturi. 


După mulţi ani, el s-a dus într-o zi să viziteze un alt sihastru pe nume Pavel, care 
avea faima de a fi un om sfânt. Antonie avea aproape nouăzeci de ani, dar dorea să 
înainteze şi mai mult pe drumul perfecțiunii, de aceea dorea să-l viziteze pe acest 
Pavel, care locuia într-o peşteră adâncă. Cei doi călugări, când s-au văzut, s-au 
îmbrățișat şi au vărsat lacrimi de bucurie şi de emoție. 


Pavel şi Antonie aveau bărbi foarte lungi şi ochi mari, asemănători cu aceia ai 
bufniţelor, din cauza obiceiului de a veghea în contemplarea lui Dumnezeu toată 
noaptea. 


Pavel îi spune Sfântului Antonie: 

- Tu ai venit la mine din cauza renumelui pe care îl are sfinţenia mea. Dar trebuie 
să ştii, fratele meu, că eu mă aflu în fața Domnului ca şi cum nici nu am început 
să-l slujesc. 


Antonie îi răspunde lui Pavel: 

- Atunci înseamnă că am găsit un tovarăş bun de drum, fiindcă eu mă aflu cu un 
pas în urma ta. 

Cei doi s-au aşezat pe o rogojină în peşteră. 

Antonie întrebă atunci: 

- Spune-mi, părinte, are mai multă importanţă să postim sau iubirea pentru aproa- 


pele? 


Pavel răspunde atunci: 


- Iubirea este de preferat postului. Iubirea este dorită de Dumnezeu; postul însă 
depinde de noi. Cu ani în urmă, am vizitat o mănăstire unde locuiau mulţi călugări 
bolnavi. Starețul le îngăduia să nu ţină un post prea sever, dar ei tot nu se însă- 
nătoşeau. Atunci i-a scutit pe călugări de tăcere şi în fiecare seară a îngenunchiat în 
faţa lor. Le-a spălat picioarele, le-a cerut iertare, i-a servit la masă, aşa cum Hristos 
a făcut cu apostolii. Apoi i-a rugat să se comporte unii cu ceilalți în acelaşi fel. 
Dialogul frăţesc, serviciile făcute reciproc şi iertarea dată unii altora schimbă în 
întregime o comunitate. La scurtă vreme, călugării s-au însănătoşit. Aşadar, iubirea 
este un leac mai bun decât orice altă virtute. 


In timp ce Pavel şi Antonie vorbeau despre virtuțile sfinte, veni amiaza. lată că un 
corb intră deodată în peşteră ducând în cioc o pâine proaspătă, de parcă atunci ar fi 
fost scoasă din cuptor. 


Pasărea se apropie de Pavel şi lasă să-i cadă pâinea la picioare. 


Pavel spuse atunci: 

- De aproape douăzeci de ani, acest corb îmi aduce în fiecare zi câte o jumătate de 
pâine. Dar azi, pentru prima dată, aşa cum vezi, a adus în cioc o pâine întreagă. 
Domnul, cu iubirea sa nesfârşită, ştie că ai venit să mă vizitezi! S-a gândit şi la 


tine! Şi din acest fapt poţi înţelege, părinte Antonie, că iubirea frățească valorează 
mai mult decât postul. 


Din ochii mari ai celor doi călugări au început să curgă lacrimi de duioşie. Au 
mâncat împreună pâinea minunată. 


Apoi s-au îmbrăţişat şi s-au despărțit pentru a-şi urma viaţa, în linişte şi sin- 
gurătate, pe drumul spre o viaţă cât mai sfântă. 

